Publication: Magyar Közlöny
Issue: MK-1999-98 (Year: 1999, Number: 98)
Era: 1990-2004
Section: a 95/1999. (XI. 5.) FVM rendelethez
Paragraph Index: 73

a 95/1999. (XI. 5.) FVM rendelethez Évenkénti értékelés Az évenkénti értékelés a szaktanácsadó által készített éves beszámoló — a szaktanácsadók kötelező továbbképzését szervező intézmény és a földművelésügyi hivatal adatszolgáltatása alapján — az alábbi szempontok figyelembevételével történik: — szaktanácsadói szerződések száma, — visszatérő megrendelők száma, — megbízók véleménye, — szaktanácsadó által szervezett előadások, programok száma, — agrártámogatások ismerete, — szaktanácsadók számára előírt — kötelező — továbbképzésen elért vizsgaeredmény, — egyéb továbbképzéseken való részvétel. Elérhető maximális pontszám: száz. A kötelező továbbképzést követő vizsga — a továbbképzés anyagán túl — kiterjed az agrárpolitika, a szaktanácsadás módszertana ismeretére, valamint a kommunikációs készségre is. A Névjegyzékben való folyamatos szerepléshez évenként elérendő pontszám: minimum hetven. A „minősített szaktanácsadó” cím viseléséhez elérendő pontszám: minimum nyolcvanöt.

Source: https://magyarkozlony.hu/hivatalos-lapok/57d6c20fd9e1ba733239343228abab2467e9bf9d/dokumentumok/dcfdf46aeb8ef7b851a23ed57421e8eef873f7ba/letoltes